Source: https://www.finlex.fi/fi/laki/alkup/1979/19790184
Timestamp: 2020-05-25 11:45:31+00:00
Document Index: 596487

Matched Legal Cases: ['§4', '§7', '§8', '§9', '§10', '§12', '§13']

Laki haja-asutusalueiden vähittäiskaupan… 184/1979 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1979 › 184/1979
184/1979
Laki haja-asutusalueiden vähittäiskaupan rahoitustuesta annetun lain muuttamisesta.
muutetaan haja-asutusalueiden vähittäiskaupan rahoitustuesta 31 päivänä joulukuuta 1974 annetun lain (1086/74) 3 §, 4 §:n 1 momentti, 7 §, 8 §:n 1 momentti, 10 ja 12 § sekä
lisätään 9 §:ään uusi 2 momentti ja 13 §:ään uusi 2 momentti, jolloin 13 §:n nykyinen 2 ja 3 momentti siirtyvät 3 ja 4 momentiksi, seuraavasti:
Rahoitustukea voidaan myöntää
1) elintarvike- tai sekatavaramyymälää varten tarpeellisen käyttöomaisuuden hankkimiseksi,
2) elintarvike- tai sekatavaramyymälän uudisrakennus-, korjaus- ja muutostöiden suorittamiseksi, tai
3) myymäläauton tai -veneen hankkimiseksi sekä niiden myyntitilojen uusimiseksi.
1) että tuki katsotaan tarpeelliseksi 1 §:ssä. tarkoitettujen tavoitteiden saavuttamiseksi,
2) että kiinteällä myymälällä, myymäläautolla tai -veneellä, jota varten rahoitustukea haetaan, arvioidaan olevan toimintaedellytyksiä vähintään viideksi vuodeksi, ja
Kauppa- ja teollisuusministeriö hyväksyy lainan kaupan korkotukiluotoksi sekä päättää, kuinka monelta vuodelta korkotukea maksetaan. Hyväksyessään lainan korkotukiluotoksi ministeriö päättää 9 §:n 2 momentissa mainitun enimmäismäärän puitteissa, minkä suuruista korkoa luottolaitos saa lainasta periä.
Korkotukipäätöksessä tarkoitettu 3 §:n mukainen työ on aloitettava, tai käyttöomaisuus hankittava, vuoden kuluessa siitä, kun korkotukiluoton saaja on saanut tiedon päätöksestä.
Kauppa- ja teollisuusministeriö päättää hankittuaan asiasta Suomen Pankin lausunnon, minkä suuruista korkoa luottolaitokset enintään voivat periä korkotukilainasta.
Valtion tulo- ja menoarvion rajoissa kauppa- ja teollisuusministeriö voi myöntää investointiavustusta enintään 30 prosenttia 3 §:ssä tarkoitetun käyttöomaisuusinvestoinnin hyväksyttävän kustannusarvion kokonaismäärästä. Kuitenkin erityisistä syistä kaupan investointiavustus voi olla enintään 50 prosenttia, mikäli samaan hankkeeseen ei myönnetä kaupan korkotukea.
Myymäläauton tai -veneen hankintaa tai näiden myyntitilan uusimista varten myönnettävä kaupan investointiavustus on enintään 10 prosenttia hyväksyttävän kustannusarvion kokonaismäärästä. Erityisistä syistä kaupan investointiavustus voi kuitenkin olla enintään 20 prosenttia.
Kaupan investointiavustus ja kaupan korkotukiluotto eivät yhteensä saa ylittää 90 prosenttia hankkeen 3 §:ssä tarkoitetun käyttöomaisuusinvestoinnin hyväksyttävän kustannusarvion kokonaismäärästä.
3§4§7§8§9§10§12§13§